Det konservative folketingsmedlem og medlem af Det Udenrigspolitiske Nævn, Naser Khader, skulle efter planen rejse til USA om fjorten dage i forbindelse med sit fellowship ved tænketanken Hudson Institute i Washington. Men han er formentlig nu omfattet af Trumps indrejseforbud. For selv om Naser Khader er dansk statsborger, står der i hans pas, at han er født i Damaskus, Syrien.

Det er Naser Khaders egen foreløbige tolkning af det dekret, som Donald Trump underskrev lørdag nat dansk tid.

»Som jeg forstår det, omfatter det også folk, der er født i de lande, som Trump har på sin liste«.